《次山房韵古意四首》
宋代·何梦桂

牵牛饮天河，河水清可挹。
天孙抚机杼，终日不成织。
相望空寤言，无人谅心迹。
人生窘良会，百年倏朝夕。
朝夕不可期，来世固罔极。
无金铸钟子，鼓瑟逝安适。
帝子伫不来，采芳翳庭实。
悠悠万古心，挽仰三叹息。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。